KINNITATUD

RMK õigus- ja hangete osakonna

juhataja käskkirjaga nr 1-47.3222/1

**IDEEKONKURSI VÕISTLUSEESKIRI**

Riigimetsa Majandamise Keskus (edaspidi RMK) kutsub huvitatud ettevõtjaid osalema avatud ideekonkursil **„Varbola linnuse ja telkimisala väikevormide arhitektuurse lahenduse ideekonkurss”** (viitenumber 286102). Riigihangete seaduse (edaspidi *RHS*) § 128 kohaselt korraldatav ideekonkurss viiakse läbi vastavalt ideekonkursi korraldamise korrale (edaspidi *ideekonkursi kord*).

1. IDEEKONKURSI EESMÄRK
   1. Ideekonkursi korraldamise eesmärgiks on leida parim ideekavand ja partner, kellega koostöös jõuda Varbola linnuse ja Varbola linnuse telkimisala väikevormide arhitektuurse terviklahenduseni ning sõlmida konkursi võitjaga projekteerimise leping hankija esitatud tingimustel.
   2. Ideekonkurss korraldatakse RHS § 128 lõike 1 punkti 1 alusel eesmärgiga sõlmida ideekonkursi võitjaga (ideekonkursil esimesele kohale tulnud osaleja) RHS § 49 lõike 6 alusel läbiviidava väljakuulutamiseta läbirääkimistega hankemenetluse tulemusena hankeleping võitja pakutud ideekavandi alusel Varbola linnuse ja telkimisala väikevormide arhitektuurse terviklahenduse uuendamise projekteerimiseks.
   3. RHS § 49 lõike 6 alusel korraldatava hankemenetluse tulemusel sõlmitava projekteerimistööde hankelepingu **eeldatav maksumus on kuni 15 000** eurot ilma käibemaksuta ja ilma reservita. Ideekonkursil osaleja esitab projekteerimistööde kogumaksumuse eRHR keskkonnas täidetava pakkumuse maksumuse vormil.
   4. Ideekonkursi täpsem kirjeldus on toodud riigihanke alusdokumentides (lisa 2- võistlusülesanne (tehniline kirjeldus).
2. IDEEKONKURSI KORRALDAMISE ÜLDTINGIMUSED
   1. Konkurss viiakse läbi elektrooniliselt e-riigihangete keskkonnas aadressil https://riigihanked.riik.ee/.
   2. Kõik nõutud dokumendid peavad olema koostatud eesti keeles. Koopiad originaaldokumentidest võivad olla osaleja või ühisosaleja asukohajärgses ametlikus riigikeeles kuid sellisel juhul tuleb võõrkeelsetele dokumentidele lisada tõlgi poolt kinnitatud eestikeelne tõlge. Tekstis ilmnevate vastuolude korral võetakse hindamisel aluseks tõlge.
   3. Ideekonkursile esitatud ideekavand peab olema originaalteos ega ei tohi rikkuda kolmandate isikute intellektuaalomandi õigusi. Juhul kui ideekavandis on kasutatud kolmandate isikute autoriõigusega kaitstud teoseid (foto, joonistus, graafika, tsitaat jms) või teoste osi ehk kui ideekavand on autoriõiguse seaduse mõttes tuletatud teos või võib selleks kvalifitseeruda, tuleb koos ideekavandiga esitada ka kasutatud teos(t)e autori(te) kirjalik nõusolek oma teos(t)e kasutamise kohta koos teos(t)e autori(te) kirjaliku kinnitusega, et tal (neil) ei ole ega teki RMK vastu seoses ideekavandi alusel arhitektuurse lahenduse projekteerimise või loomisega intellektuaalomandi õigusest tulenevaid nõudeid.
   4. Ideevõistlusele esitatud ideekavandi autorile kuuluvad vastavalt kehtivale autoriõiguse seadusele ideekavandi isiklik- ja varaline autoriõigus, samuti ideekavandite omandiõigus.
   5. Konkursil esitatud kavandi autori(te)le kuuluvad kehtiva autoriõiguse seaduse kohaselt kavandi isiklikud ja varalised autoriõigused, mida hankijale üle ei anta. Konkursil auhinnatud kavandi omandiõigus läheb hankijale üle pärast auhinna väljamaksmist.
   6. Ideekavandi esitamisega annab osaleja nõusoleku oma ideekavandi avalikustamiseks ja eksponeerimiseks.
   7. RMK-l on õigus avalikustada ideekonkursil auhinnatud ideekavandite autorite nimed.
   8. Ideekavandi esitamisega kinnitab ideekonkursil osaleja, et ta osaleb väljakuulutamiseta läbirääkimistega hankemenetluses RHS § 49 lõikes 6 ja § 128 lõikes 2 toodud alusel ja on valmis sõlmima lepingu ideekavandi alusel RMK Varbola linnuse ja telkimisala väikevormide arhitektuurse terviklahenduse projekteerimiseks riigihanke alusdokumentides kirjeldatud eesmärkidel juhul, kui tema kavand auhinnatakse ideekonkursi võitjaks.
   9. Ideekonkursil osalemisega seotud kulusid osalejale ei hüvitata. Ideekonkursil osaleja kannab kõik ideekavandi ettevalmistamise ning esitamisega seotud kulud ja riskid, kaasa arvatud vääramatu jõu (*force majeure*) toime võimalused.
   10. Ideekonkursist huvitatud isikutel on võimalus tutvuda objektiga: loodusvaht Viljo Greim (tel. 507 6814).
   11. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
3. SELGITUSED
   1. Ideekonkursi dokumentide sisu kohta saab hankijale esitada küsimusi eRHRi teabevahetuse lehe kaudu.
   2. Hankija vastab kolme tööpäeva jooksul pöördumise laekumisele järgnevast tööpäevast arvates ja küsimus koos vastusega edastatakse kõigile riigihanke juurde registreerunud isikutele.
4. IDEEKAVANDI DOKUMENTIDE ESITAMINE JA PAKKUMUSTE AVAMINE
   1. Ideekonkursil osaleja esitab hanke alusdokumentides nõutud dokumendid elektrooniliselt eRHRi kaudu ideekonkursi teates nõutud tähtaja jooksul eRHRis ette antud struktuuri kohaselt.
   2. Kavand peab olema anonüümne ja märgusõnaline ja selleks esitab osaleja lisa 3 vormil I nimekaardi. Kõik ideekavandi osad ja dokumendid peavad olema varustatud mõistelise (sõnalise) märgusõnaga (embleem, logo või tähe-numbrikombinatsioon ei ole lubatud). See tingimus kehtib kõikide ideekonkursil osaleja loodud elektrooniliselt esitatavate failide kohta (kustutada/tühjendada faili identifitseerimisväljad atribuutide all). Hankijal on õigus pakkumus tagasi lükata juhul, kui selle tingimuse vastu on eksitud.
   3. eRHRi kaudu üleslaetava faili maht ei tohi ületada 100 MB. Pakkumuse dokumentide kogumaht (sh digiallkirjastatult) ei tohi ületada 300MB. Faili üleslaadimise aeg eRHRs on 6 minutit. Kui faili üleslaadimine etteantud aja jooksul ei õnnestu, tuleb fail kokku pakkida, väiksemateks osadeks jagada või kasutada kiiremat internetiühendust. Suuremahuliste failide (>15 MB) jaoks sobiv interneti üleslaadimiskiirus on vähemalt 5 Mbps.
   4. Hankija aktsepteerib elektrooniliselt esitatavate dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.
   5. Pakkumused avatakse pakkumuse avamise ajal. Täpne tähtaeg sätestatakse ideekonkursi teates.
   6. Pakkumuste avamise protokolli ei koostata.
5. IDEEKKÕRVALDAMISE ALUSED JA KVALIFITSEERIMISE TINGIMUSED
   1. Ideekonkursil osaleja kõrvaldamise alused on sätestatud riigihanke alusdokumentides. Kõrvaldamise aluste kontrollimisel kohaldab hankija RHS § 95 lg 1, § 95 lg 4 p 12 ja § 95 lg 6 ning § 96 sätestatut.
   2. Osaleja esitab kinnitused kõrvaldamise aluste puudumise kohta hankepassis. Hankija kõrvaldab hankemenetlusest pakkuja, kellel esinevad eelnimetatud kõrvaldamise alused.
   3. Hankija võib ideekonkursil osalejalt nõuda kõrvaldamise aluste kontrollimiseks vajalikke dokumente või esitatud dokumentide sisu kohta selgitust või selgitamist võimaldavaid andmete või dokumentide esitamist hiljemalt viie tööpäeva jooksul, kui need andmed ei ole hankijale andmekogus olevate avalike andmete põhjal oluliste kulutusteta kättesaadavad.
   4. Ideekonkursil osaleja kõrvaldamise või kõrvaldamata jätmise kohta teeb hankija põhjendatud kirjaliku otsuse.
   5. Ideekonkursil osaleja, kelle suhtes esineb vähemalt üks RHS § 95 lõike 1 punktides 1–3 nimetatud alustest, võib riigihankes esitada koos pakkumusega tõendid selle kohta, et ta on võtnud meetmeid oma usaldusväärsuse taastamiseks. Sellisteks meetmeteks võivad olla näiteks süüteoga põhjustatud kahju hüvitamine või vastava kohustuse võtmine, uurimisasutustega aktiivse koostöö tegemine ja teo asjaolude põhjalik selgitamine või tehnilised ning organisatsiooni ja töötajatega seotud meetmed, mis võimaldavad edasisi süütegusid ära hoida. Hankija hindab esitatud tõendeid ja kui ta leiab, et nimetatud tõendid on piisavad osaleja usaldusväärsuse tõendamiseks, ei kõrvalda hankija osalejat sellekohase põhjendatud kirjaliku otsusega hankemenetlusest vaatamata kõrvaldamise aluse olemasolule.
   6. Vähemalt ühel ideekavandi autoril peab olema kehtiv volitatud arhitekti kutse (või samaväärne). Eesti residendist ideekavandi autorile peab olema omistatud volitatud arhitekti kutsekvalifikatsioon (EQF/EKR 7 või kõrgem kutsekvalifikatsioon). Nõutav dokument: esitada kutsekvalifikatsiooni tõendav dokument (kutsetunnistuse koopia või selle väljastanud asutuse tõend). Ideekonkursil osaleja esitab andmed tingimuse täitmise kohta hankepassis. Kui vastav info ei ole hankijale avalikest allikatest kättesaadav, tuleb hankija nõudmisel osalejal esitada tõendusdokumendid.

1. PAKKUMUSTE VASTAVUSE KONTROLLIMINE
   1. Hankija kontrollib pakkumuste vastavust riigihanke alusdokumentides esitatud tingimustele.
   2. Hankijal on õigus küsida ideekonkursil osalejalt esitatud pakkumuse kohta täpsustavaid andmeid ja täiendavaid selgitusi.
   3. Hankija tunnistab pakkumuse vastavaks, kui see vastab riigihanke alusdokumentides sätestatud nõuetele. Hankija võib tunnistada pakkumuse vastavaks, kui selles ei esine sisulisi kõrvalekaldeid riigihanke alusdokumentides nimetatud tingimustest. Hankija teeb pakkumuse vastavaks tunnistamise kohta sellekohase põhjendatud kirjaliku otsuse.
   4. Hankija lükkab pakkumuse tagasi, kui pakkumus ei vasta riigihanke alusdokumentides seatud nõuetele või kui ideekonkursil osaleja ei esita tähtajaks hankija nõutud selgitusi või kui ideekonkursil osaleja selgituste põhjal ei ole võimalik üheselt hinnata pakkumuse vastavust riigihanke alusdokumentides esitatud tingimustele. Hankija teeb pakkumuse tagasilükkamise kohta põhjendatud kirjaliku otsuse.
   5. Hankija teavitab ideekonkursil osalejaid pakkumuste vastavuse kontrolli tulemustest eRHRi teabevahetuse lehe kaudu kolme tööpäeva jooksul alates vastavasisulise otsuse vastuvõtmisest.
2. ŽÜRII JA IDEEKAVANDITE HINDAMINE
   1. Žüriile edastatakse hindamiseks vaid need ideekavandid, mille esitanud osaleja kohta on hankija teinud otsuse, et ideekonkursil osalejal puuduvad kõrvaldamise alused, osaleja vastab kvalifikatsiooni tingimustele ja tema esitatud pakkumus vastab ideekonkursi vastavustingimustele.
   2. Ideekavandid on žürii liikmetele anonüümsed kuni žürii otsuse tegemiseni. Hankija kontrollib esitatud ideekavandite anonüümsust enne žüriile edastamist.
   3. Ideekavandite hindamiseks on moodustatud žürii järgmises koosseisus:

Žürii esimees: Marge Rammo – RMK külastuskorraldusosakonna juhataja.

Žürii liikmed:

* Kerli Karoles-Viia – RMK külastuskorraldusosakonna kavandamise-seire spetsialist
* Maarja Mirjam Rajasaar – RMK külastuskorraldusosakonna külastusala juht.
* Jüri Orlov – RMK kinnisvaraosakonna ehitusspetsialist
* Siim Tuksam - arhitekt, EKA arhitektuuriteaduskonna dotsent
* Andres Põime – Volitatud arhitekt-ekspert, tase 8, OÜ ARHITEKTUURIBÜROO STUDIO-3.
* Andrus Rospu – Muinsuskaitseameti Raplamaa nõunik.
  1. Punktis 7.3 nimetatud žürii koosseisu on lubatud objektiivsetel põhjustel muuta.
  2. Ideekonkursi osaleja ei tohi kaasata ideekavandi loomisse:
     1. Ideekonkursi žürii esimeest, liikmeid ja eksperte, samuti ideekonkursi teate või ideekonkursi muude alusdokumentide koostajaid ning isikuid, kes on konkursi ettevalmistamise ja korraldamise tõttu selgelt eelistatud olukorras ja/või kes võiksid mõjutada konkursil tehtavaid otsuseid;
     2. Ideekonkursi žürii esimehe, liikmete ja ekspertidega seotud lähikondseid (abikaasad, elukaaslased, otsejoones ülenejad ja alanejad sugulased, õed, vennad);
     3. Ideekonkursi žürii esimehe, liikmete ja ekspertidega seotud äripartnereid, kes on osanikud või aktsionärid nendega samas valdkonnas tegutsevas äriühingus;
     4. Ideekonkursi žürii esimehe, liikmete ja ekspertidega lepingulises suhtes olevad isikuid.
  3. Ideekonkursi žürii on oma otsustes ja arvamustes sõltumatu ning lähtub üksnes riigihanke alusdokumentides esitatud tingimustest.
  4. Ideekonkursi žürii hindab talle esitatud ideekavandeid hankes seatud hindamiskriteeriumide ning hanke alusdokumentide hulgas oleva hindamismetoodika alusel (lisa 1- Hindamismetoodika)
  5. Ideekonkursi žürii hindab hindamisele esitatud ideekavandeid kollektiivselt. Hindamisprotokollis kajastatakse žürii liikmete koondhinnang koos põhjendustega. Kui üksmeelt ei saavutata, siis hääletatakse, kusjuures igal liikmel on üks hääl. Žürii otsuseid võetakse vastu lihthäälteenamusega. Lihthäälteenamus on otsuste tegemisel poolthäälte enamus võrreldes vastuhäälte arvuga. Häälte võrdse jagunemise korral on otsustav žürii esimehe hääl.
  6. Hindamiskriteeriumis „Ideekonkursi kavandi projekteerimistööde kogumaksumus“ ideekonkursil osalejale omistatud punktid edastab žüriile hankija enne žürii lõpp-protokolli koostamist.
  7. Žürii võib edastada hankija kaudu läbi eRHRi ideekonkursil osalejatele küsimusi selgitamist vajavate asjaolude kohta. Küsimused ja vastused kantakse žürii protokolli (RHS § 130 lõige 6).
  8. Žürii töö lõpeb lõpp-protokolli koostamisega, kus esitatakse paremusjärjestus tööde märgusõnade kaudu ning töödele antud punktid vastavalt sätestatud hindamiskriteeriumidele. Lõpp-protokollis määratakse auhinnasaajad ning preemiate suurused. Lõpp-protokollis on žüriil õigus teha ettepanekuid ideekavandi täiustamiseks. Protokolli allkirjastavad kõik ideekonkursi žürii liikmed.
  9. Ideekonkursil kuulutatakse välja üks võitja. Hankija kuulutab ideekonkursi võitjaks žürii hinnangul parima ideekavandi esitanud osaleja.
  10. Žürii otsus on hankijale siduv.

1. IDEEKONKURSI AUHINNAFOND
   1. Auhinnafondi suurus kokku on 10 000 (kümme tuhat) eurot, mis jagunevad järgmiselt:

I koht/võitja- auhinna suurus 5 000 eurot;

II koht- auhinna suurus 3 000 eurot;

III koht- auhinna suurus 2 000 eurot.

* 1. Kui konkursil hindamisele kuulunud ideekavandite arv osutub võrdseks või väiksemaks kui auhindade arv, võib žürii osa auhindu ära jätta ja/või auhinnasummasid ümber jagada.
  2. Erandina võib žürii ilmselgelt võrdsete kavandite korral auhindadeks määratud summad ümber jagada, andes neile kavanditele võrdsed auhinnad, mille suurus on jagatavate auhindade aritmeetiline keskmine.
  3. Preemiad makstakse välja ühe kuu jooksul pärast auhinnatud tööde autorite avalikustamist nimekaardil märgitud kavandi autori(te) arveldusarve(te)le või osaleja või ühisosalejate volitatud esindaja arveldusarvele. Preemiad maksustatakse vastavalt Eesti Vabariigi seadustele.

1. IDEEKONKURSI LÕPP NING TULEMUSTEST TEAVITAMINE
   1. Ideekonkurss lõpeb võitja väljakuulutamisega ja võitjaks valitud ideekavandi autori avalikustamisega ning hankija vastava otsuse vormistamisega. Hankija kuulutab ideekonkursi võitjaks žürii hinnangul parima ideekavandi esitanud osaleja.
   2. Ideekonkursi osalejaid teavitatakse vastuvõetud otsusest 3 tööpäeva jooksul alates otsuse vastuvõtmisest eRHRi teabevahetuse lehe ja RMK kodulehe [www.rmk.ee](http://www.rmk.ee) kaudu.
   3. Muud, käesoleva korra punktis 9.1 nimetamata ideekonkursi lõppemise juhud on välja toodud RHS § 129 lõike 8 punktides 2, 3, 5 ja 6.
2. KÕIKIDE IDEEKAVANDITE TAGASILÜKKAMINE
   1. Hankija võib kõik ideekavandid tagasi lükata, kui:
      1. kõikide ideekavandite projekteerimistööde kogumaksumused ületavad hankija eeldatavat projekteerimistööde kogumaksumust;
      2. ideekonkursi osalejaid on vähem kui kaks;
      3. aset on leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta riigihanke ajal selle asjaoluga arvestaks või seda väldiks või takistava asjaolu või selle tagajärje ületaks;
      4. esineb mõni muu eelpool nimetamata põhjus millega hankija ei oleks saanud konkurssi ette valmistades arvestada ning mille tõttu ei ole võimalik või otstarbekas ideekonkurssi lõpule viia.
   2. Hankija võib samuti põhjendatud vajaduse korral ideekonkursi kehtetuks tunnistada.
   3. Kõikide ideekavandite tagasilükkamise või ideekonkursi kehtetuks tunnistamise kohta teeb hankija kirjaliku otsuse.
3. VÄLJAKUULUTAMISETA LÄBIRÄÄKIMISTEGA HANKEMENETLUSE JA SÕLMITAVA LEPINGU EELDATAVAD TINGIMUSED
   1. Käesolevas punktis esitatud tingimusi kavatseb hankija kohaldada pärast ideekonkursi tulemuste selgumist ning neid ei kohaldata ideekonkursi käigus. Nimetatud tingimuste esitamise eesmärk on üksnes teavitada osalejaid, milliste tingimuste täitmist hankija eeldab ideekonkursi võitjalt, et sõlmida temaga leping. Lepingu tingimuste üle peetakse ideekonkursi võitjaga läbirääkimisi tulenevalt võidutöö olemusest. Lepingu tingimused, mille üle võidakse pidada läbirääkimised, on lepingu maht, täitmise tähtajad (etappide eeldatavad tähtajad võivad muutuda väljakuulutamiseta läbirääkimistega hankemenetluses toimuvate läbirääkimiste käigus kuni 10%).Väljakuulutamiseta läbirääkimistega hankemenetluses võib hankija algatusel läbi rääkida üksnes tingimuste üle, mida hankija ei ole määratlenud miinimumtingimustena (-nõuetena) ehk siduvate tingimustena. Miinimumtingimustena sätestatud hanketingimuste üle hankija läbi ei räägi. Väljakuulutamiseta läbirääkimistega hankemenetlus toimub eelneva ideekonkursi tulemuse alusel ning kui hankija otsustab pidada läbirääkimisi, siis läbirääkimised toimuvad ideekonkursi dokumentides sätestatud tingimustel avatud ehk lahtiste tingimuste üle, mida hankija ei ole hankedokumentides sätestanud siduvate tingimustena.
   2. Pärast ideekonkursi võitja väljaselgitamist korraldab hankija riigihangete seaduse alusel väljakuulutamiseta läbirääkimistega hankemenetluse, et sõlmida võidutöö kavandi alusel projekteerimistööde leping.
   3. Projekteerimistööde hankelepingu eeldatav maksumus on kuni 15 000 eurot ilma käibemaksuta ja ilma reservita.
   4. Projekteerimistöö teostamiseks sõlmitava lepingu sisuks olevad projekteerimistööd tuleb teostada peatöövõtu meetodil. See tähendab, et töövõitja meeskond koordineerib ise erinevate alltöövõtjate ja koostööpartnerite tegevust projekteerimistööde kõikides etappides. Vajalike projektide tellimine, koostamine, kooskõlastamine ning lubade taotlemine, samuti eri osapoolte vahelise suhtluse koordineerimine kuuluvad kõik võidutöö kavandi meeskonna ülesannete hulka.
   5. Konkursi võitjaga sõlmitava projekteerimislepingu eeldatavad tähtajad:
      1. Eelprojekti (projekteerimistööde I etapp) peab töövõtja tellijale üle andma hiljemalt 2 kuu jooksul alates projekteerimistööde lepingu sõlmimisest.
      2. Põhiprojekti (projekteerimistööde II etapp) peab töövõtja tellijale üle andma hiljemalt 4 kuu jooksul alates projekteerimistööde lepingu sõlmimisest.
      3. Tööprojekt (projekteerimistööde III etapp) peab töövõtja tellijale üle andma hiljemalt 5 kuu jooksul alates projekteerimistööde lepingu sõlmimisest.
   6. Hankija teatab, et ideekonkursi tulemusena lepingu sõlmimiseks korraldatava väljakuulutamiseta läbirääkimistega hankemenetluses kohaldatakse pakkujale järgnevaid eeldatavaid tingimusi (tingimusi võib lisanduda ja alltoodud tingimused võivad ka muutuda lähtuvalt ideekavandi spetsiifikast):
      1. Pakkuja projekteerimismeeskonda peab kuuluma volitatud arhitekt, tase 7 või sellega samaväärne või kõrgem kutsekvalifikatsioon ja/või;
      2. Pakkuja projekteerimismeeskonda peab kuuluma diplomeeritud maastikuarhitekt, tase 7 või sellega samaväärne või kõrgem kutsekvalifikatsioon.;
      3. Pakkuja peab antud riigihanke objektiks olevate projekteerimistööde teostamisele kogu lepinguperioodi jooksul kaasama: muinsuskaitseseaduse §-s 69 nimetatud pädeva isiku, kes tegutseb muinsuskaitseseaduse §-is 68 lg 2 p. 1 sätestatud muinsuskaitse valdkonna tegevusalal s.o mälestise ning maailmapärandi objektil asuva ehitise konserveerimise ja restaureerimise ehitusprojekti koostamine.
   7. Leping tuleb allkirjastada ideekonkursi võitja poolt peale läbirääkimiste lõppu hiljemalt seitsme päeva jooksul alates hankija poolt lepingu allkirjastamiseks saatmisest. Antud tähtajal lepingu allkirjastamisest keeldumise korral on hankijal õigus seda käsitleda kui RHS § 119 sätestatud lepingu sõlmimisest keeldumisena ja pakkumuse tagasivõtmisena.
4. RIIGIHANKE ALUSDOKUMENDID
   1. Lisa 1 – Hindamismetoodika
   2. Lisa 2 – Ideekonkursi võistlusülesanne (tehniline ülesanne)
   3. Vorm I – Osaleja nimekaart
   4. Vorm II – Ühise osalemise kinnitus ja volikiri